สมาชิกคณะกรรมการเฟด คาดการณ์อัตราดอกเบี้ยปี 2023 ณ เดือนกันยายน 2021 เป็นเท่าไหร่ ระหว่าง 0.75% หรือ 0.5%
0.75% เพราะสมาชิกคณะกรรมการเฟด คาดการณ์อัตราดอกเบี้ยปี 2023 ณ เดือนกันยายน 2021 เป็น 0.75% (ขึ้นดอกเบี้ย 2 ครั้ง) ส่วน 0.5% เป็นเปอร์เซ็นต์ที่สมาชิกคณะกรรมการเฟด คาดการณ์อัตราดอกเบี้ยปี 2023 ณ เดือนกรกฎาคม 2021

ผลการประชุมนัดสำคัญของธนาคารกลางสหรัฐหรือเฟด เมื่อคืนวันที่ 22 กันยายน 2021 เฟดทำการประกาศแนวทางการลดการซื้อพันธบัตรสหรัฐที่จะเกิดขึ้นในอนาคตอันใกล้ น้อยกว่าที่คาดไว้ โดยมิได้ระบุอะไรใด ๆ ในผลการประชุมของเฟดที่ประกาศออกมาในถ้อยแถลงอย่างเป็นทางการ มีแต่เพียงการพูดผ่านทางวาจาว่าน่าจะเริ่มลด QE ในช่วงต้นปี 2022 สำหรับความเร็วในการลด QE น่าจะใช้เวลาราว ๆ 6 เดือน โดยกล่าวในทางวาจาว่าจะเริ่มลด QE ในช่วงต้นปี 2022 และเสร็จสิ้นในตอนกลางปี 2022 รวมถึงบอกว่าจะมีความยืดหยุ่นในความเร็วของการลด โดยคำนึงถึงสภาพเศรษฐกิจในช่วงเวลานั้น ๆ

การคาดการณ์อัตราดอกเบี้ยในอนาคตของสมาชิกคณะกรรมการเฟดแต่ละท่าน หรือ Dot Plot มีหน้าตาเป็นดังนี้

ปี	ระดับดอกเบี้ย (คาดการณ์ ณ กันยายน 2021)	     ระดับดอกเบี้ย (คาดการณ์ ณ กรกฎาคม 2021)
2022	0.25% (ขึ้นดอกเบี้ย 1 ครั้ง)	                     0% (ขึ้นดอกเบี้ย 0 ครั้ง)
2023	0.75% (ขึ้นดอกเบี้ย 2 ครั้ง)	                     0.5% (ขึ้นดอกเบี้ย 2 ครั้ง)
2024	1.75%	
ระยะยาว	2.5%	                                                     2.5%

ท้ายสุด ภาพเศรษฐกิจสหรัฐ หรือ Economic outlook ของสมาชิกเฟด ปี 2021 เศรษฐกิจสหรัฐน่าจะชะลอลงหรือจีดีพีเติบโตลดลงร้อยละ 1 โดยมองว่าจีดีพีสหรัฐปี 2021 จะโตอยู่ที่ราวร้อยละ 5 ลดลงจากร้อยละ 6 ที่เคยคาดไว้ แต่ปี 2022 สมาชิกเฟดคาดว่าเศรษฐกิจสหรัฐจะขยายตัวได้ดีขึ้น โดยคาดว่าจะโตขึ้นมาเป็นร้อยละ 4 จากร้อยละ 3.5 ด้านอัตราการว่างงานสหรัฐ ในปี 2021 น่าจะสูงขึ้นเล็กน้อยจากที่คาดก่อนหน้าเป็นร้อยละ 4.8 และในปี 2022 น่าจะลดลงเล็กน้อยมาอยู่ที่ร้อยละ 3.7
การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน,ข่าวเศรษฐกิจและการเงิน,ความรู้ทางการเงิน